**Zápisnica č. 4/2025**

**zo zasadnutia správnej rady Historického ústavu SAV, v. v. i. dňa 18. septembra 2025**

Prítomní: P. Bystrický, D. Duchoňová, M. Hanula, S. Michálek

Ospravedlnený: D. Segeš (služobná cesta)

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady Historického ústavu SAV, v. v. i. (ďalej aj HÚ SAV, v. v. i.) jednomyseľne schválili:

**1.** **Informácie o rozpočte SAV**

Predseda správnej rady informoval, že podľa informácií z predsedníctva od M. Radvanského dochádza ku kráteniu rozpočtu SAV o 12,6 mil. EUR ročne (o 5 % zníženie mzdového fondu, bežné výdavky znížené o 10% a zníženie kapitálových výdavkov o 15%). Zatiaľ ešte ostáva otvorenou otázka zníženia výkonnostných zmlúv.

**2. Smernica č. 4/ 2025 o tvorbe a použití sociálneho fondu HÚ SAV, v. v. i.**

S. Michálek informoval členov správnej rady, že vedecká rada ústavu prerokovala návrh textu smernice o tvorbe a použití sociálneho fondu na HÚ SAV, v. v. i. (smernica č. 4/2025). Prítomní členovia správnej rady následne text smernice prerokovali a pristúpili k hlasovaniu o návrhu.

Hlasovanie

Počet prítomných: 4

Počet hlasov za: 4

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Smernicu o tvorbe a použití sociálneho fondu na HÚ SAV, v. v. i. (smernica č. 4/2025). V roku 2025 bude zostatok na účte sociálneho fondu rozdelený podľa veľkosti úväzku zamestnancom HÚ SAV, v. v. i. na rekreácie zamestnancov nad rozsah ustanovený osobitnými predpismi.

**3. Novoprijatí doktorandi**

Predseda správnej rady informoval o piatich nových interných doktorandoch HÚ SAV, v. v. i. Prijatí boli na základe výberového konania v júni.

**4. Personálne otázky, konkurzy**

Predseda správnej rady informoval, že popoludní 18. 9. 2025 prebehnú na HÚ SAV, v. v. i. konkurzné pohovory na postdoktorandské miesta na stanovené témy. Kandidáti budú o výsledkoch informovaní písomne v priebehu budúceho týždňa. Úspešným z nich bude ponúknutá zmluva na dobu určitú od 1. 10. 2025 do 31. 12. 2026.

**5. Rôzne**

D. Duchoňová informovala o rokovaniach ohľadom delimitácie vybraných pracovníkov Ústavu politických vied SAV, v. v. i. do HÚ SAV, v. v. i. Proces delimitácie bude pokračovať minimálne do polovice budúceho roka.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.

Príloha:

Smernica č. 4/2025